b'\n_START_ARTICLE_\nPMA-3 (mina)\n_START_PARAGRAPH_\nPMA-3 je jugoslavenska vrsta protupje\xc5\xa1a\xc4\x8dke antimagnetne eksplozivne mine, tako\xc4\x91er zvana i klackalica. Mina ima tijelo valjkastog oblika izra\xc4\x91enog od plasti\xc4\x8dne tvari koji se sastoji od gornjeg i dolnjeg dijela koji se dodiruju na sredi\xc5\xa1njem dijelu te na rubnim dijelovima \xc4\x8dine\xc4\x87i klackalicu a me\xc4\x91usobno su povezani gumenom oblogom. Mina koja se nalazi izvan uporabe posjeduje konopac za osiguranje koji povezuje gornji i dolnji dio mine te sprje\xc4\x8dava aktiviranje pri transportu, skladi\xc5\xa1tenju i manipulaciji, taj se konopac prilikom postavljanja mine u upotrebu odstranjuje.\n_START_SECTION_\nOsobine mine\n_START_PARAGRAPH_\nPMA-3 je mina malih dimenzija te je pogodna za postavljanje na svim vrstama i kategorijama zemlji\xc5\xa1ta. Ku\xc4\x87i\xc5\xa1te mine je hermeti\xc4\x8dki zatvoreno te je bojno sposobna vi\xc5\xa1e godina. Razminirati minu je te\xc5\xa1ko jer se upalja\xc4\x8d nalazi na dolnjoj strani mine te se zbog toga pri razminiranju pribjegava uni\xc5\xa1tavanju na mjestu pronalaska. Eksplozivni naboj mine je smje\xc5\xa1ten bli\xc5\xbee gornjem dijelu mine te zbog toga ima razorniji u\xc4\x8dinak od PMA-2. PMA-3 je mina koja \xc4\x87e \xc4\x8de\xc5\xa1\xc4\x87e izazvati te\xc5\xa1ke ozljede nego smrtne posljedice.\n_START_SECTION_\nProces aktiviranja\n_START_PARAGRAPH_\nPMA-3 se aktivira nagaznom silom od tri i vi\xc5\xa1e kiloponda pri \xc4\x8demu klackalica lomi kru\xc5\xbeni dio nosa\xc4\x8da inicijalne tvari \xc4\x8diji se unutarnji zubovi pomi\xc4\x8du te pri trenju koje stvaraju zapaljuju inicijalnu tvar koja plameni impuls prenosi na kapsulu detonator te aktivira eksplozivni naboj same mine._NEWLINE_Ova mina je je prona\xc4\x91ena u Albaniji, BIH, Kambod\xc5\xbei, \xc4\x8cadu, \xc4\x8cileu, Hrvatskoj, Kosovu, Libanonu, Namibiji i Peruu.'